Inšpektorat RS za varstvo pred naravnimi in drugimi nesrečami, Izpostava Ljubljana, Prule 24, 1000 Ljubljana, po pooblaščeni uradni osebi inšpektorici AC, izdaja na podlagi 57. člena Zakona o prekrških (Ur.l. RS, št. 29/11 – UPB 8 s spremembami in dopolnitvami) v postopku o prekršku naslednji

P L A Č I L N I    N A L O G 

KRŠITELJ: pravna oseba AB d.o.o., Ulica Petra Klepca 5, Ljubljana, matična številka xxxxxxx.  

PODATKI O PREKRŠKU:

Kraj storitve prekrška: Ulica Petra Klepca 5, Ljubljana
Čas storitve prekrška: 12. 4. 2024

OPIS DEJANSKEGA STANJA PREKRŠKA Z NAVEDBO DOKAZOV: 
Dne 12. 4. 2024 je bil pri kršitelju AB d.o.o., opravljen izredni inšpekcijski nadzor na področju varstva pred požarom po določbah Uredbe o skladiščenju trdnih gorljivih odpadkov na prostem (Ur.l. RS, št. 53/19, v nadaljevanju uredba), katerega namen je bil pregled izvajanja ukrepov varstva pred požarom v objektu PE Regija DD. V inšpekcijskem nadzoru (zapisnik št. 0611-426/2024-2 z dne 12. 4. 2024 in nadaljevalni zapisnik št. 0611-426/2024-6 z dne 30. 7. 2024) je bilo ugotovljeno, da je kršitelj pravna oseba AB d.o.o. odgovorna za prekršek, ki sta ga dne 12. 4. 2024 pri opravljanju njene dejavnosti v njenem imenu in za njen račun storila storilca odgovorni osebi generalni direktor EE in finančni direktor UU, s tem, ker nista zagotovila, da bi bili skladiščeni trdni gorljivi odpadki od upravne stavbe oddaljeni najmanj 20 m, niti nista zagotovila med stavbo in odpadki postavitev požarnega zidu; nista zagotovila, da bi bili skladiščeni trdni gorljivi odpadki od meje skladišča odpadkov na prostem, do katere je z zunanje strani možen prost dostop, postavljen zaščitni zid iz negorljivih materialov ter na jugozahodnem delu, kjer skladišče meji na železniško progo, ni oddaljeno najmanj 10 m oziroma ni postavljen zaščitni zid iz negorljivih materialov ustrezne višine; nista uredila požarne sektorje in s tem v skladišču odpadkov na prostem nista zagotovila požarne varnosti; nista zagotovila izdelave načrta nadzorovanja temperature trdnih gorljivih odpadkov in nista zagotovila vodenja evidence o nadzo​rovanju temperature; nista zagotovila usposabljanja za varstvo pred požarom zaposlenih v skladišču odpadkov na prostem; nista zagotovila, da bi v skladišču odpadkov na prostem po​žarno varovanje izvajala poklicna ali prostovoljna gasilska enota oziroma nista zagotovila 24-urne prisotnosti najmanj ene osebe, odgovorne za gašenje začetnih požarom in izvajanje evakuacije oziroma nista zagotovila opremljenosti s sistemom za avtomatsko odkrivanje in javljanje požara ter alarmiranje in z vgrajenim avtomatskim gasilnim sistemom, ki zagotavlja popolno požarno zaščito, vključno s požarnim varovanjem. 
Dokaz: Neposredna zaznava prekrška, zapisnik št. 0611-426/2024-2 z dne 12. 4. 2024 in nadaljevalni zapisnik št. 0611-426/2024-6 z dne 30. 7. 2024.

PRAVNA OPREDELITEV PREKRŠKA: 

Kršitelj AB d.o.o. je s svojim dejanjem kršil: 
1. 4. točko drugega odstavka 6. člena Uredbe o skladiščenju trdnih gorljivih odpadkov na prostem in s tem storil prekršek po 11. točki prvega odstavka 14. člena Uredbe, ker njegovi odgovorni osebi generalni direktor EE in finančni direktor UU nista zagotovila, da bi bili skladiščeni trdni gorljivi odpadki od upravne stavbe oddaljeni najmanj 20 m, niti nista zagotovila med stavbo in odpadki postavitev požarnega zidu;
2. 6. točko drugega odstavka 6. člena Uredbe o skladiščenju trdnih gorljivih odpadkov na prostem in s tem storil prekršek po 11. točki prvega odstavka 14. člena uredbe, ker njegovi odgovorni osebi generalni direktor EE in finančni direktor UU nista zagotovila, da bi bili skladiščeni trdni gorljivi odpadki od meje skladišča odpadkov na prostem, do katere je z zunanje strani možen prost dostop, postavljen zaščitni zid iz negorljivih materialov ter na jugozahodnem delu, kjer skladišče meji na železniško progo, ni oddaljeno najmanj 10 m oziroma ni postavljen zaščitni zid iz negorljivih materialov ustrezne višine;
3. 6. odstavek 7. člena Uredbe o skladiščenju trdnih gorljivih odpadkov na prostem in s tem storil prekršek po 16. točki prvega odstavka 14. člena Uredbe, ker njegovi odgovorni osebi generalni direktor EE in finančni direktor UU nista uredila požarne sektorje in s tem v skladišču odpadkov na prostem nista zagotovila požarne varnosti; 

4. 10. odstavek 7. člena Uredbe o skladiščenju trdnih gorljivih odpadkov na prostem in s tem storil prekršek po 20. točki prvega odstavka 14. člena Uredbe, ker njegovi odgovorni osebi generalni direktor EE in finančni direktor UU nista zagotovila izdelave načrta nadzorovanja temperature trdnih gorljivih odpadkov in nista zagotovila vodenja evidence o nadzo​rovanju temperature;

5. 14. odstavek 7. člena Uredbe o skladiščenju trdnih gorljivih odpadkov na prostem in s tem storil prekršek po 23. točki prvega odstavka 14. člena Uredbe, ker njegovi odgovorni osebi generalni direktor EE in finančni direktor UU nista zagotovila usposabljanja za varstvo pred požarom zaposlenih v skladišču odpadkov na prostem;
6. 15. odstavek 7. člena Uredbe o skladiščenju trdnih gorljivih odpadkov na prostem in s tem storil prekršek po 24. točki prvega odstavka 14. člena uredbe, ker njegovi odgovorni osebi generalni direktor EE in finančni direktor UU nista zagotovila, da bi v skladišču odpadkov na prostem po​žarno varovanje izvajala poklicna ali prostovoljna gasilska enota oziroma prvo alinejo šestnajstega odstavka 7. člena Uredbe o skladiščenju trdnih gorljivih odpadkov na prostem in s tem storil prekršek po 25. točki prvega odstavka 14. člena Uredbe, ker njegovi odgovorni osebi generalni direktor EE in finančni direktor UU nista zagotovila 24-urne prisotnosti najmanj ene osebe, odgovorne za gašenje začetnih požarom in izvajanje evakuacije oziroma drugo točko šestnajstega odstavka 7. člena Uredbe o skladiščenju trdnih gorljivih odpadkov na prostem in s tem storil prekršek po 24. točki prvega odstavka 14. člena uredbe, ker njegovi odgovorni osebi generalni direktor EE in finančni direktor UU nista zagotovila opremljenosti s sistemom za avtomatsko odkrivanje in javljanje požara ter alarmiranje in z vgrajenim avtomatskim gasilnim sistemom, ki zagotavlja popolno požarno zaščito, vključno s požarnim varovanjem.
GLOBA, IZREČENA ZA PREKRŠEK PO TOČKO 1: 10.000 eurov

GLOBA, IZREČENA ZA PREKRŠEK PO TOČKO 2: 10.000 eurov

GLOBA, IZREČENA ZA PREKRŠEK PO TOČKO 3: 10.000 eurov

GLOBA, IZREČENA ZA PREKRŠEK PO TOČKO 4: 10.000 eurov

GLOBA, IZREČENA ZA PREKRŠEK PO TOČKO 5: 10.000 eurov

GLOBA, IZREČENA ZA PREKRŠEK PO TOČKO 6: 10.000 eurov 

VIŠINA IZREČENE (ENOTNE) GLOBE:  60.000 eurov


Kršitelj mora  plačati celoten znesek izrečene globe v roku 15 dni od pravnomočnosti plačilnega naloga na transakcijski račun (IBAN) št. SI5601100-8450051049; BIC banka prejemnika BSLJSI2X; referenca SI11 06666663 – 1240000219-11; ime in naslov prejemnika: MORS, Inšpektorat RS za varstvo pred naravnimi in drugimi nesrečami, Vojkova cesta 61, 1000 Ljubljana; koda namena: GOVT; namen/rok  plačila: plačilo globe. 

Kršitelj lahko plača samo polovico zgoraj izrečene (enotne) globe, če jo plača v osmih dneh po pravnomočnosti plačilnega naloga.

PRAVNI POUK:

Zoper plačilni nalog lahko vloži kršitelj zahtevo za sodno varstvo v osmih dneh od prejema plačilnega naloga pisno pri  Inšpektoratu RS za varstvo pred naravnimi in drugimi nesrečami, Izpostava Ljubljana, Prule 27, 1000 Ljubljana. Zahteva se pošlje po pošti ali izroči neposredno v dveh izvodih in velja za pravočasno, če je oddana zadnji dan roka za vložitev zahteve priporočeno po pošti ali neposredno pri organu. 

Kršitelj, ki v predpisanem roku ne vloži zahteve za sodno varstvo, lahko v osmih dneh po pravnomočnosti tega plačilnega naloga plača polovico zgoraj izrečene (enotne) globe, sicer mora plačati celoten znesek izrečene globe v roku 15 dni od pravnomočnosti plačilnega naloga, lahko pa po preteku roka za plačilo globe predlaga pri Finančni upravi RS plačilo globe v  obrokih, sicer se bo globa prisilno izterjala. 

Če kršitelj zaradi svojega premoženjskega stanja oziroma zmožnosti za plačilo, ki bi bil upravičen do redne brezplačne pravne pomoči po materialnem kriteriju iz zakona, ki ureja brezplačno pravno pomoč, globe v višini najmanj 300 eurov ne more plačati, lahko najpozneje do poteka roka za plačilo pri organu, ki je izdal ta plačilni nalog, vloži predlog, da se plačilo globe nadomesti z delom v splošno korist. O predlogu bo odločalo sodišče. Neplačana globa se bo izterjala prisilno. Če globe ne bo mogoče izterjati niti prisilno, se bo lahko v skladu z zakonom izvršila z nadomestnim zaporom. 

Če kršitelj plača globo pred pravnomočnostjo plačilnega naloga, zahteva za sodno varstvo ni dovoljena. 
To je fizična kopija plačilnega naloga v elektronski obliki. Zavezanec lahko zahteva, da se mu pošlje izvirnik na elektronski naslov ali potrdi skladnost kopije z izvirnikom. Uveljavljanje te zahteve ne vpliva na pravni položaj oziroma tek roka, ki je začel teči z vročitvijo kopije (drugi odstavek 65.b člena Uredbe o upravnem poslovanju, Uradni list RS, št. 9/18, 14/20, 167/20, 172/21, 68/22, 89/22 in 135/22).

                                                                                                      INŠPEKTORICA 
Vročeno:

Kršitelju AB d.o.o., Ulica Petra Klepca 5 – osebno po ZUP-u
Identifikacijska št. za DDV: (SI) 47978457, MŠ: 2399202000, TRR: 01100-6370191114
2

